钦定古今图书集成/明伦汇编/氏族典/第057卷 > 徐知诲
## 钦定古今图书集成/明伦汇编/氏族典/第057卷 > 徐知诲

按《十国春秋》，吴徐知诲，温第三子也。知询继温守金
陵，所为多不道，知诲时时伺其阴事，以告义兄知诰。
知询之败，知诲构之为多，知诰甚德之，后以为镇南
军节度使。知诲先娶太祖功臣吕师造女，非嫡出，以
是常切齿吕氏因醉刺杀之，妻以不良死，数为厉。知
诲心恶之，延名僧诵梵经，为陈因果。吕氏忽见形曰：
“吾不解此，但报冤尔。”及镇江西，岁馀，见吕氏在侧暴
死。子景辽、景游，南唐受禅，待知诲后特优。